ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
7 లక్షల సంప్రదింపులు పూర్తి చేసుకున్న టెలీమెడిసిన్ సేవ ఈ-సంజీవని
రోజుకు సగటున 10,000 కు చేరిన సంప్రదింపులు; 11 రోజుల్లోనే ఆఖరి లక్ష
కేంద్ర ఆరోగ్య, కుటుంబ సంక్షేమ మంత్రిత్వశాఖ ఏర్పాటు చేసిన టెలీమెడిసిన్ సేవ ఈ-సంజీవని నేటితో 7 లక్షల సంప్రదింపులు పూర్తి చేసుకుంది. ఆఖరి లక్ష సంప్రదింపులు కేవలం 11 రోజుల్లోనే పూర్తయ్యాయి. ఈ విధంగా డిజిటల్ పద్ధతిలో ఔట్ పేషెంట్లకు సేవలందించే విధానం వల్ల పేషెంట్లు నేరుగా డాక్టర్ ను సంప్రదించే అవకాశం కల్పించటంతో ఇప్పుడిది దేశంలోనే అతిపెద్ద ఒపిడి సర్వీసుగా మార్చింది.
ఆరోగ్యసేవలు నేరుగా ఇంటికే అందించే ఈ సరికొత్త విధానం ఇప్పుడు చిన్నపట్టణాలు, గ్రామాలలో సైతం ప్రభావం చూపగలుగుతోంది. ఒకవైపు రోగులకు ఈ టెలీమెడిసిన్ కార్యక్రమం ఎంతగానో ఉపయోగపడుతుండగా, వర్చువల్ విధానంలో తాకకుండానే చికిత్స అందించటం అటు రోగికి, ఇటు డాక్టర్ కు అనుకూలంగా ఉంది. ఈ-సంజీవని వలన డాక్టర్ కచ్చితంగా అక్కడే ఉండాలన్న అవసరం లేకుండా వైద్యం అందుతోంది. భౌగోళికంగా సువిశాలంగా ఉన్న రాష్ట్రాలకు ఇది మరింతగా ఉపయోగపడుతోంది. మానవ వనరులను మెరుగ్గా వాడుకోవటం కూడా సాధ్యమవుతోంది.
ఈ-సంజీవని ద్వారా డాక్టర్ సలహాలు పొందాలనుకునేవారు వర్చువల్ పద్ధతిలో వరుసలో ఉంటే తమ వంతు వచ్చినప్పుడు ఎక్కడో ఇంకో నగరంలో ఉన్న డాక్టర్ కు సమస్య చెప్పుకొని, లక్షణాలు వివరించి తగిన చికిత్స తెలుసుకోవచ్చు. సంప్రదింపులు పూర్తికాగానే ఈ-ప్రిస్క్రిప్షన్ అందుబాటులోకి వస్తుంది. వాటి ఆధారంగా మందులు కొనుక్కోవచ్చు. లేదా, నిర్థారణ కోసం అవసరమైన పరీక్షలు చేయించుకోవచ్చు. కేరళ, తమిళనాడు లాంటి రాష్ట్రాలు ఆ ప్రిస్క్రిప్షన్ ను ఆమోదించేలా ప్రభుత్వ ఉత్తర్వులు కూడా జారీచేశాయి.
ఇటీవలి కాలంలో మధ్య ప్రదేశ్, గుజరాత్, కర్నాటక వంటి రాష్ట్రాలలో ఈ-సంజీవని వినియోగం బాగా పెరిగింది. తమిళనాడు, కేరళ, ఉత్తరప్రదేశ్, ఉత్తరాఖండ్, రాష్ట్రాల్లో అంతకుముందు కొన్ని నెలలనుంచే ఈ సేవలు అధికంగా వాడుకుంటూ ఉన్నారు.
అత్యధికంగా ఈ సంజీవని వాడుకుంటున్న మొదటి పది రాష్ట్రాలలో తమిళనాదు, ఉత్తరప్రదేశ్, కేరళ, హిమాచల్ ప్రదేశ్, ఆంధ్రప్రదేశ్, మధ్యప్రదేశ్, గుజరాత్, ఉత్తరాఖండ్ కర్నాటక, మహారాష్ట్ర ఉన్నాయి. ఆరోగ్య, కుటుంబ సంక్షేమ మంత్రిత్వశాఖ, మొహాలి లోని సెంటర్ ఫర్ డెవలప్ మెంట్ ఆఫ్ అడ్వాన్స్ డ్ కంప్యూటింగ్ కలసి ఉమ్మడిగా ఆయా రాష్ట్రాల అవసరాల మేరకు కొత్త ఫీచర్స్ తో ఈ వేదిక సామర్థ్యాన్ని పెంచుతూ వస్తున్నాయి.
ఈ-సంజీవని కింద రెండు రకాల వైద్య సేవలు అందుబాటులో ఉన్నాయి. జనరల్ ఫిజీషియన్లతో బాటు వివిధ రంగాల స్పెషలిస్టులు కూడా సలహాలకు అందుబాటులో ఉంటారు. రాష్ట్రాలలో జిల్లా వైద్య కేంద్రాలలో ఉంటూ తీవ్ర లక్షణలతో ఐసియు లో ఉన్న రోగులకు సేవలందించే డాక్టర్లకు మార్గదర్శనం చేయటానికి ఈ సంజీవని పనిచేస్తోంది. అలా డాక్టర్లతో డాక్టర్లు సంప్రదించే పద్ధతి ఒకటైతే రోగి నేరుగా డాక్టర్ తో మాట్లాడేది మరో పద్ధతి. మొదటిది 2019 నవంబర్ లో మొదలైంది. ఆయుష్మాన్ భారత్ హెల్త్ అండ్ వెల్ నెస్ సెంటర్స్ కోసం దీన్ని రూపొందించారు. దీన్ని 2022 డిసెంబర్ నాటికల్లా మొత్తం 1.5 లక్షల వెల్ నెస్ సెంటర్లలో అమలు చేయాలని లక్ష్యంగా పెట్టుకున్నారు. రాష్టాలు తమ పరిధిలో ఉన్న వైద్య కళాశాలలలోను, జిల్లా ఆస్పత్రులలోను ఈ హబ్ లు ఏర్పాటు చేసుకోవాలి.
ఇక రెండో రకమైన ఈ-సంజీవనిని ఆరోగ్య మంత్రిత్వశాఖ ఆ తరువాత ప్రారంభించింది. దీని ద్వారా రోగులు నేరుగా డాక్టర్ తో సంప్రదించే వెసులుబాటు ఉంటుంది. ఇది ఔట్ పేషెంట్ విభాగం తరహాలో పనిచేస్తుంది. లాక్ దౌన్ సమయంలో అన్ని ఆస్పత్రులూ ఔట్ పేషెంట్ విభాగాలను మూసివేయగా ఈ టెలీమెడిసిన విధానం అందుబాటులోకి వచ్చి బాధితులకు బాగా ఉపయోగపడింది.
కార్మిక, ఉపాధికల్పన మంత్రిత్వ శాఖ
లాక్ డౌన్ సమయంలో యజమానులు డిజిటల్ లేదా ఆధార్ ఆధారిత ఈ-సంతకం ఉపయోగించడానికి ఇబ్బంది పడుతున్న కారణంగా, యజమానులచే ఈ.పి.ఎఫ్. వర్తింపు ప్రక్రియను సులభతరం చేయడానికి ఈ-సంతకం పొందడానికి వీలుగా ఈ.పిఎఫ్.ఓ. ఈ-మెయిల్ విధానాన్ని ప్రవేశపెట్టింది.
కోవిడ్-19 మహమ్మారి వ్యాప్తిని అరికట్టడానికి ప్రభుత్వం ప్రకటించిన లాక్ డౌన్ నేపథ్యంలో ప్రస్తుతం నెలకొన్న నిబంధనల దృష్ట్యా యజమానులు సాధారణ పనులు సైతం నిర్వహించలేకపోతున్నారు. అదేవిధంగా ఈ.పి.ఎఫ్.ఓ. పోర్టల్ పై ఆధార్ ఆధారిత ఈ-సంతకం లేదా డిజిటల్ సంతకం ఉపయోగించడానికి కూడా యజమానులు ఇబ్బందులు పడుతున్నారు.
కే.వై.సి. ధ్రువీకరణ, ట్రాన్స్ ఫర్ క్లెయిమ్ ధ్రువీకరణ వంటి అనేక ముఖ్యమైన పనులను ఈ.పి.ఎఫ్.ఓ. పోర్టల్ పై ఆన్ లైన్ ద్వారా యజమానుల అధీకృత వ్యక్తులు వారి డిజిటల్ సంతకాలు  లేదా ఆధార్ ఆధారిత ఈ-సంతకాలు ఉపయోగించి నిర్వహిస్తూ ఉంటారు. డి.ఎస్.సి./ఈ-సంతకాలు ఉపయోగించడానికి ప్రాంతీయ కార్యాలయాల నుండి ఒకసారి అనుమతి తప్పకుండా తీసుకోవాలి. లాక్ డౌన్ కారణంగా ప్రాంతీయ కార్యాలయాల నుండి ఒక సారి నమోదు అభ్యర్ధనలు పంపడానికి చాలా మంది యజమానులు ఇబ్బందులు పడుతున్నారు.
పైన పేర్కొన్న పరిస్థితులను దృష్టిలో పెట్టుకుని, వర్తింపు ప్రక్రియను సులభతరం చేయాలనే ఉద్ద్యేశ్యంతో, అటువంటి విజ్ఞప్తులను ఇకనుంచీ ఇమెయిల్ ద్వారా కూడా ఆమోదించాలని ఈ.పి.ఎఫ్.ఓ. నిర్ణయించింది. యజమానులు సంతకం చేసిన విజ్ఞప్తి లేఖను స్కాన్ చేసి కూడా ఈ-మెయిల్ ద్వారా సంబంధిత ప్రాంతీయ కార్యాలయానికి పంపవచ్చు. ప్రాంతీయ కార్యాలయాల అధికారిక ఈ-మెయిల్ చిరునామాలు www.epfindia.gov.in వెబ్ సైట్ లో అందుబాటులో ఉంచారు.
ఏవైనా సంస్థల అధీకృత అధికారుల డిజిటల్ సంతకాలు ఆమోదించబడి, వారు సంబంధిత కంప్యూటర్ డాంగల్ ను గుర్తించలేకపోయినట్లైతే, అప్పుడు యజమానులకు చెందిన పోర్టల్ లో లాగిన్ అయ్యి అంతకుముందు నమోదు అయిన అధీకృత సంతకందారుల రిజిస్ట్రేషన్ లింక్ ద్వారా వారి ఈ-సంతకాన్ని నమోదు చేసుకోవచ్చు. వారి పేరు, ఎదురుగా ఉన్న ఆమోదించబడిన డిజిటల్ సంతకం వారి ఆధార్ లో ఉన్నట్లే ఉన్నట్లయితే, ఈ-సంతకం నమోదుకు కోసం తిరిగి ఎటువంటి ఆమోదం అవసరం లేదు. ఇతర అధీకృత సంతకందారులు వారి ఈ సంతకాలను నమోదుచేసుకుని, వారి యజమాని ఆమోదించిన విజ్ఞప్తి లేఖలను సంబంధిత ఈ.పి.ఎఫ్.ఓ. కార్యాలయం ఆమోదం కోసం పంపవచ్చు.
కోవిడ్-19 మహమ్మారి కారణంగా ప్రతికూలంగా ప్రభావితులైన యజమానులకు, ఈ.పి.ఎఫ్. సభ్యులకు ఈ సదుపాయం వల్ల మరింత ఉపశమనం కలుగుతుంది.
రసాయనాలు, ఎరువుల మంత్రిత్వ శాఖ
మైసూరులో సామూహిక యోగా ప్రదర్శనతో అంతర్జాతీయ యోగా దినోత్సవ వేడుకలకు ప్రధాన మంత్రి నాయకత్వం వహించారు
యోగా ఇప్పుడు ప్రపంచ పండుగగా మారింది ఇది ఒక వ్యక్తికి మాత్రమే కాదు, మానవాళికే వేడుక: ప్రధాని నరేంద్ర మోడీ
కేంద్ర రసాయనాలు ఎరువుల శాఖ సహాయ మంత్రి భగవంత్ ఖుబా కర్ణాటకలోని విజయపురలోని గోల్ గుంబజ్ నుండి ఇంటర్నేషనల్ డే యోగా వేడుకలకు నాయకత్వం వహించారు.
యోగా అనేది మనస్సు శరీరానికి ఒక వ్యాయామం. ఇది మానసిక & శారీరక ఆరోగ్యాన్ని ప్రోత్సహించడానికి కదలిక, ధ్యానం శ్వాస పద్ధతులను కలిగి ఉంటుంది: భగవంత్ ఖూబా
మన సాంస్కృతిక -ఆధ్యాత్మిక స్పృహలో యోగా ఎల్లప్పుడూ ఒక భాగమని కేంద్ర రసాయనాలు ఎరువుల శాఖ సహాయ మంత్రి ఖూబా అన్నారు.
కర్నాటకలోని మైసూరులోని మైసూరు ప్యాలెస్ గ్రౌండ్లో వేలాది మంది పాల్గొన్న సామూహిక యోగా ప్రదర్శనలో పాల్గొని ప్రధాన మంత్రి నరేంద్ర మోదీ 8వ అంతర్జాతీయ యోగా దినోత్సవ శుభాకాంక్షలు తెలిపారు. మైసూరులో జరిగిన కార్యక్రమంలో ప్రధాన మంత్రి ప్రసంగిస్తూ, "యోగా మన సమాజానికి, దేశాలకు, ప్రపంచానికి శాంతిని కలిగిస్తుంది. యోగా మన విశ్వానికి శాంతిని కలిగిస్తుంది. ఈ 8వ అంతర్జాతీయ యోగా దినోత్సవం సందర్భంగా నేను అందరికీ నా శుభాకాంక్షలు తెలియజేస్తున్నాను. ఈరోజు యోగా జరుగుతోంది. ప్రపంచంలోని అన్ని ప్రాంతాలలో ఆచరిస్తారు. యోగా నుండి వచ్చే శాంతి కేవలం వ్యక్తులకు మాత్రమే కాదు, ఇది మన దేశాలకు ప్రపంచానికి శాంతిని తెస్తుంది. యోగా ప్రస్తుతం ప్రపంచవ్యాప్త పండుగగా మారిందని, ఇది ఒక వ్యక్తికి మాత్రమే కాకుండా యావత్ మానవాళికి సంబంధించినదని అన్నారు. అంతర్జాతీయ యోగా దినోత్సవం కోసం ఈ సంవత్సరం థీమ్ 'యోగా ఫర్ హ్యుమానిటీ' కావడానికి ఇది ఒక కారణం. మైసూరు వంటి భారతదేశ ఆధ్యాత్మిక కేంద్రాల ద్వారా శతాబ్దాలుగా పెంపొందించబడిన యోగా శక్తి నేడు ప్రపంచ ఆరోగ్యానికి దిశానిర్దేశం చేస్తోందని ప్రధాన మంత్రి అన్నారు. నేడు యోగా ప్రపంచ సహకారానికి ప్రాతిపదికగా మారిందని, మానవాళికి ఆరోగ్యవంతమైన జీవితంపై నమ్మకాన్ని కల్పిస్తోందని ఆయన స్పష్టం చేశారు.
ఇదిలా ఉండగా, కేంద్ర రసాయనాలు ఎరువుల శాఖ సహాయ మంత్రి భగవంత్ ఖూబా కర్ణాటకలోని విజయపురలోని గోల్ గుంబజ్ నుండి యోగా దినోత్సవ వేడుకలకు నాయకత్వం వహించారు. అంతర్జాతీయ యోగా దినోత్సవం సందర్భంగా కేంద్ర మంత్రి ప్రసంగిస్తూ, యోగా అనేది మనస్సుతోపాటు శరీరానికి వ్యాయామం అని అన్నారు. ఇందులో మానసిక & శారీరక ఆరోగ్యాన్ని ప్రోత్సహించడానికి కదలిక, ధ్యానం శ్వాస పద్ధతులు ఉంటాయి. మన సాంస్కృతిక-ఆధ్యాత్మిక స్పృహలో యోగా ఎప్పుడూ ఒక భాగమని ఆయన పేర్కొన్నారు. ప్రజలు యోగా చేయాలని, ఇతరులకు కూడా స్ఫూర్తినివ్వాలని కోరారు. దేశంలోని 75 ప్రముఖ ప్రదేశాలలో విజయపురలోని గోల్ గుమాజ్ను చేర్చడం మన అదృష్టం అని ఆయన అన్నారు.
దేశం 75వ స్వాతంత్ర్య దినోత్సవాన్ని జరుపుకుంటున్న సందర్భంగా ఆజాదీ కా అమృత్ మహోత్సవ్ స్ఫూర్తితో దేశవ్యాప్తంగా 75 ప్రముఖ చారిత్రక ప్రదేశాల్లో అంతర్జాతీయ యోగా దినోత్సవ వేడుకలు జరిగాయి. మొదటి అంతర్జాతీయ యోగా దినోత్సవాన్ని 21 జూన్ 2015న జరుపుకున్నారు. ఐక్యరాజ్యసమితి జూన్ 21ని ఇంటర్నేషనల్ డే యోగాగా గుర్తించడం వెనుక ఉన్న ముఖ్య ఉద్దేశ్యం ప్రపంచవ్యాప్తంగా ప్రజారోగ్యంలో యోగా సామర్థ్యాన్ని ఉద్ఘాటించడం. డిసెంబర్ 2014లో ఐక్యరాజ్యసమితి జనరల్ అసెంబ్లీ  ఇంటర్నేషనల్ డే యోగా తీర్మానం ప్రధానమంత్రి నరేంద్ర మోదీ చొరవతో వచ్చింది. ఏకగ్రీవ సమ్మతితో ఆమోదం లభించింది. 2015 నుండి ఇంటర్నేషనల్ డే యోగా ప్రపంచవ్యాప్తంగా ఆరోగ్యం కోసం ఒక సామూహిక ఉద్యమంగా పరిణామం చెందింది.
పర్యటక మంత్రిత్వ శాఖ
పాటా , భారతదేశం మధ్య బలమైన బంధంపై చర్చించడానికి డబ్ల్యూటీఎం 2022, లండన్లో పాటా సీఈవోతో సమావేశమైన కేంద్ర పర్యాటక శాఖ కార్యదర్శి
పాటా తదుపరి వార్షిక సదస్సును భారతదేశంలో నిర్వహించే అవకాశంపైనా చర్చ
కీలకాంశాలు
- నవంబర్ 7వ తేదీ నుంచి 9వ తేదీ వరకు లండన్లో జరిగిన వరల్డ్ ట్రావెల్ మార్కెట్ -2022లో పాల్గొన్న భారత పర్యాటక మంత్రిత్వ శాఖ
- ఈ ఏడాది ప్రదర్శన అంశం "ది ఫ్యూచర్ ఆఫ్ ట్రావెల్ స్టార్ట్స్ నౌ"
న్యూ దిల్లీ, 10 నవంబర్, 2022
పసిఫిక్ ఆసియా ట్రావెల్ అసోసియేషన్ , భారతదేశం మధ్య బలమైన బంధంపై చర్చించడానికి ఆ సంస్థ ముఖ్య కార్యదర్శి లిజ్ ఒర్తిగురాతో భారత పర్యాటక శాఖ కార్యదర్శి శ్రీ అరవింద్ సింగ్, అదనపు కార్యదర్శి శ్రీ రాకేష్ కుమార్ వర్మ సమావేశమయ్యారు. భారతదేశంలో తదుపరి వార్షిక సదస్సు నిర్వహించే అవకాశం, పాటా ట్రావెల్ మార్ట్, ఇతర జీ-20 సంబంధిత కార్యక్రమాల్లో పాల్గొనడంపైనా చర్చించారు. నవంబర్ 7వ తేదీ నుంచి 9వ తేదీ వరకు లండన్లో జరిగిన వరల్డ్ ట్రావెల్ మార్కెట్  2022లో భారత పర్యాటక మంత్రిత్వ శాఖ ప్రతినిధి బృందం పాల్గొంది.
వివిధ రాష్ట్రాల పర్యాటక శాఖ మంత్రులు, కేంద్ర పర్యాటక మంత్రిత్వ శాఖ సీనియర్ అధికారులు, భారతీయ ప్రయాణ & పర్యాటక సంస్థల ప్రతినిధులు భారత ప్రతినిధి బృందంలో ఉన్నారు. డబ్ల్యూటీఎం 2022లో భారత్ పాల్గొన్న సమయంలో టూర్ ఆపరేటర్లు, ట్రావెల్ ఏజెంట్లు, మీడియా వంటి ప్రపంచ పర్యాటక పరిశ్రమ వర్గాలకు భారతదేశంలోని విభిన్న పర్యాటక అవకాశాల గురించి ప్రదర్శించి, వివరించారు.
కాన్ఫెడరేషన్ ఆఫ్ బిజినెస్ ఇండస్ట్రీ  అంతర్జాతీయ డైరెక్టర్ మిస్టర్ ఆండీ బర్వెల్ను కూడా భారత ప్రతినిధి బృందం కలుసుకుంది. భారత్లో వ్యాపార/పెట్టుబడి అవకాశాల గురించి ఈ భేటీలో చర్చించింది. భారతదేశం ఎంత ఆకర్షణీయమైన పెట్టుబడి గమ్యస్థానమో వివరించింది.
స్థిరమైన పర్యాటకాన్ని ప్రోత్సహించడం, పర్యాటక రంగం డిజిటలీకరణ, పర్యాటక ఎంఎస్ఎంఈలు & నైపుణ్యాల అభివృద్ధి వంటి అంశాలతో పర్యాటక రంగానికి భారతదేశం ఇస్తున్న ప్రాధాన్యతలను భారత బృందం పంచుకుంది. సంస్కృతి, వారసత్వం, ఆధ్యాత్మికత నిండిన పుణ్యభూమి భారతదేశం. దేశంలోని ప్రతి రాష్ట్రానికి సొంత, ప్రత్యేక పర్యాటక అవకాశాలను ప్రపంచానికి అందిస్తోంది. భారతదేశంలో పర్యాటక రంగం వేగంగా అభివృద్ధి చెందుతోంది, మహమ్మారి తర్వాత ఉద్భవిస్తున్న ధోరణులకు అనుగుణంగా సన్నద్ధమవుతోంది. జీ-20కి 2022 డిసెంబర్ నుంచి 2023 నవంబర్ వరకు కొనసాగే భారతదేశ అధ్యక్షత, మన దేశం అందిస్తున్న పర్యాటక అవకాశాలను ప్రపంచానికి మరింత దగ్గర చేయడానికి, ప్రపంచ వేదిక మీద మన పర్యాటక విజయ గాథలను పంచుకోవడానికి పర్యాటక రంగానికి సహాయపడుతుంది.
యూకే ఇండియా బిజినెస్ కౌన్సిల్  మేనేజింగ్ డైరెక్టర్ మిస్టర్ కెవిన్ మెక్కోల్ను కూడా కలిసిన భారత ప్రతినిధి బృందం, రాబోయే పర్యాటక పెట్టుబడిదారు సదస్సులో పాల్గొనాలని ఆహ్వానించింది.
ప్రయాణ & పర్యాటక రంగంలో వాణిజ్యం, పెట్టుబడులను పెంచేలా కామన్వెల్త్లో సహకారాన్ని బలోపేతం చేయడం కోసం, అంతర్జాతీయ పర్యాటక & పెట్టుబడి సదస్సు  ప్యానెల్లో శ్రీ అరవింద్ సింగ్ పాల్గొన్నారు.
సంబంధిత కథనాలు:
https://pib.gov.in/PressReleasePage.aspx?PRID=1873930
https://pib.gov.in/PressReleasePage.aspx?PRID=1874453
https://pib.gov.in/PressReleasePage.aspx?PRID=1874750
PIB Headquarters
రైతులు కేంద్ర బిందువు గా ఆర్ బిఐ ఆధ్వర్యంలో ప్రారంభమైన ‘ఫైనాన్షియల్ లిటరసీ వీక్ 2019’
‘ఫైనాన్షియల్ లిటరసీ వీక్ 2019’ కార్యక్రమాన్ని భారతీయ రిజర్వు బ్యాంకు  ఆంధ్ర ప్రదేశ్, తెలంగాణ రాష్ట్రాల ప్రాంతీయ డైరెక్టర్ శ్రీ సుబ్రత దాస్ తెలంగాణ రాష్ట్ర వ్యవసాయ కమిషనర్ శ్రీ రాహుల్ బొజ్జా తో కలసి సోమవారం నాడిక్కడ ప్రారంభించారు. ఈ సందర్భం గా జరిగిన సమావేశాని కి ఆర్ బిఐ హైదరాబాద్ కార్యాలయం లోని ఫైనాన్షియల్ ఇంక్లూజన్ అండ్ డెవలప్ మెంట్ విభాగం జనరల్ మేనేజర్ శ్రీ సుందరం శంకర్, భారతీయ రిజర్వు బ్యాంకు హైదరాబాద్ డిప్యూటీ జనరల్ మేనేజర్ శ్రీమతి ఎం. ఉష, ఇంకా నాబార్డ్ , ఆంధ్ర ప్రదేశ్ ప్రాంతీయ కార్యాలయం మరియు తెలంగాణ ప్రాంతీయ కార్యాలయం లకు చెందిన చీఫ్ జనరల్ మేనేజర్ లు హాజరయ్యారు.
ప్రతి సంవత్సరం కీలకమైన అంశాల పై చైతన్యాన్ని వ్యాప్తి చేయడం కోసం ఈ ఫైనాన్షియల్ లిటరసీ వీక్ కార్యక్రమాన్ని భారతీయ రిజర్వు బ్యాంకు నిర్వహిస్తోంది. ఈ ఏడాది ‘ఫైనాన్షియల్ లిటరసీ వీక్ 2019’ని రైతులు సాంప్రదాయక బ్యాంకింగ్ వ్యవస్థ లో ఒక భాగం కావడం ద్వారా ఏ విధంగా లబ్ధి ని పొందగలుగుతారన్న ఇతివృత్తం పైన జూన్ 3వ తేదీ మొదలుకొని జూన్ 7వ తేదీ వరకు నిర్వహిస్తున్నారు.
దేశ సర్వతోముఖ ఆర్థిక అభివృద్ధి కి వ్యవసాయ రంగంలోని వృద్ధి అత్యవసరం. ఇది జరగాలంటే ఆర్థిక సహాయం అనేది కీలకం. రైతు సముదాయానికి రుణ మంజూరు ను పెంచడం కోసం అనువైన విధానాల రూపకల్పన లో ఆర్ బిఐ క్రియాశీలంగా పాలుపంచుకొంటోంది. ఇటీవల కొన్ని సంవత్సరాలు గా ఆర్ బిఐ రుణాల మంజూరు యంత్రాంగాన్ని, అందరి కి ఆర్థిక సేవల అందజేత ను బలోపేతం చేసేందుకు అనేక కార్యక్రమాలను అమలుచేసింది.
రైతు లోకం లో ఫైనాన్షియల్ లిటరసీ సంబంధిత సందేశాల ను వ్యాప్తి చేసి వారి లో జాగృతి ని ప్రోది చేసేందుకు పోస్టర్లు, కరపత్రాల ద్వారా వారి దృష్టి ని ఆకట్టుకోవాలని శ్రద్ధ వహిస్తున్నారు. ఈ పోస్టర్లను, ఇతరత్రా సమాచారాన్ని గ్రామాల లోని బ్యాంకుల శాఖ లలోను, ఎటిఎమ్ లలోను, బ్యాంకుల వెబ్ సైట్ లలోను, ఫైనాన్షియల్ లిటరసీ సెంటర్ లలోను ప్రముఖంగా ప్రదర్శించాలని సూచించడమైంది. అంతే కాకుండా రైతులకు ప్రధానమైన ఆర్థిక అవగాహన సంబంధ సందేశాల ను చేరవేసేందుకు దూర్ దర్శన్, ఆకాశవాణి లలో జూన్ నెల లో మాస్ మీడియా క్యాంపెయిన్ ను ఆర్ బిఐ చేపట్టనుంది.
కాగా సోమవారం నాటి ప్రారంభ కార్యక్రమాని కి ఆంధ్రా బ్యాంకు, కెనరా బ్యాంకు, ఇండియన్ బ్యాంకు, సిండికేట్ బ్యాంకు, హెచ్ డిఎఫ్ సి బ్యాంకు ల సీనియర్ అధికారులు, తెలంగాణ, ఆంధ్ర ప్రదేశ్ ఎస్ ఎల్ బిసి అధికారులు, ఇంకా ఐసిఎఆర్ - సిఆర్ఐడిఎ, ఎటిఐఆర్ఐ ల డైరెక్టర్లు కూడా హాజరయ్యారు.(Visitor Counter : 177
ఆర్థిక మంత్రిత్వ శాఖ
ప్రత్యేక కార్యక్రమం ద్వారా రూ.1,02,065 కోట్ల రుణ పరిమితితో 1.22 కోట్ల కిసాన్ క్రెడిట్ కార్డులు జారీ
కొవిడ్-19 ప్రభావం నుంచి వ్యవసాయ రంగాన్ని బయటపడేసేందుకు, కిసాన్ క్రెడిట్ కార్డుల  ద్వారా రైతులకు రాయితీ రుణాలు ఇచ్చేందుకు కేంద్ర ప్రభుత్వం ప్రత్యేక కార్యక్రమం చేపట్టింది. ఈనెల 17వ తేదీ నాటికి, రూ.1,02,065 కోట్ల రుణ పరిమితితో 1.22 కోట్ల కిసాన్ క్రెడిట్ కార్డులు జారీ అయ్యాయి. గ్రామీణ ఆర్థిక వ్యవస్థ పునరుజ్జీవనానికి, వ్యవసాయ అభివృద్ధి వేగవంతానికి ఇది సుదీర్ఘంగా తోడ్పడుతుంది.
ఆత్మనిర్భర్ భారత్లో భాగంగా, రెండున్నర కోట్ల మంది రైతులకు లబ్ధి చేకూరేలా ఇప్పటికే రెండు లక్షల కోట్ల రూపాయల రాయితీ రుణాలను కేంద్రం ప్రకటించింది. ఈ రెండున్నర కోట్ల మందిలో మత్స్యకారులు, పాడి రైతులు కూడా ఉన్నారు.
రక్షణ మంత్రిత్వ శాఖ
భారతీయ నావికాదళం & భారతీయ కోస్ట్ గార్డ్ కోసం 11 విమానాశ్రయ నిఘా రాడార్ల కొనుగోలుకు ఒప్పందంపై సంతకం చేసిన రక్షణ శాఖ
భారతీయ నావికాదళం, భారతీయ కోస్ట్గార్డ్ కోసం నిక్కచ్చైన ప్రత్యక్ష సమాచారాన్ని అందించగల 11 మోనోపల్స్ సెకెండరీ నిఘా రాడార్ కలిగిన విమానాశ్రయ నిఘా రాడార్ల కొనుగోలు కోసం ఎం/ఎస్ టెలి ఫోనిక్ ఇంటిగ్రేడెట్ సిస్టంస్ లిమిటెడ్, ముంబైతో రక్షణ మంత్రిత్వ శాఖ 03 జూన్ 2021న ఒప్పందంపై సంతకాలు చేసింది. రూ.323.47 కోట్ల విలువైన ఈ కొనుగోలు బై అండ్ మేక్ శ్రేణి కింద చేస్తున్నారు.
ఈ రాడార్ల సంస్థాపన విమానాశ్రయాల చుట్టూ వైమానిక పరిధి గురించిన అవగాహనను పెంచడమే కాక, భారతీయ నావికాదళం, భారతీయ కోస్ట్గార్డ్ వైమానిక కార్యకలాపాల సామర్ధ్యాన్ని, భద్రతను పెంచుతుంది.
ఆత్మనిర్భర్ భారత్ అభియాన్, ఆ కార్యక్రమంలో పొందుపరిచిన లక్ష్యాల దిశగా ప్రభుత్వ సాధించిన విజయానికి ఈ ఒప్పందం ఒక సంకేతం. ఇది సాంకేతిక పరిజ్ఞానాన్నిగ్రహించడానికి, నైపుణ్యాల అభివృద్ధి, దేశీయ ఉత్పత్తి, ఉపాధి అవకాశాల పెరుగుదలకు ఇది సాధికారికతను ఇస్తుంది.
రాష్ట్రపతి సచివాలయం
భారత రాష్ట్రపతి ఈద్-ఉల్- ఫితర్ శుభాకాంక్షలు
ఈద్-ఉల్- ఫితర్ సందర్భంగా భారత రాష్ట్రపతి శ్రీ రామ్ నాథ్ కోవింద్ భారత పౌరులకు శుభాకాంక్షలు తెలియజేశారు.
పవిత్ర రంజాన్ మాసంలో ఉపవాసాలు, ప్రార్థనల నేపథ్యంలో వచ్చే ఈద్-ఉల్- ఫితర్ ప్రవాసులతో సహా భారతీయులందరికీ రాష్ట్రపతి తన సందేశంలో శుభాకాంక్షలు , శుభాభినందనలు తెలియజేశారు. ప్రేమ, శాంతి, సౌబ్రాతృత్వం, సామరస్యం తెలియజెప్పటమే ఈ పండుగ లక్ష్యమన్నారు. సమాజంలో అట్టడుగున ఉన్న వర్గాలను ఆదుకోవటంలో మనకున్న నమ్మకాన్ని ఈ సందర్భంగా మరోమారు చాటుకోవాలన్నారు.
కోవిడ్-19 లాంటి కనీవినీ ఎరుగని సంక్షోభాన్ని ఎదుర్కుంటున్న ఇలాంటి సమయంలో ఇవ్వటం  అనే స్ఫూర్తిని మరింతగా కొనసాగించాలని పిలుపునిచ్చారు. భౌతిక దూరం పాటించటం సహా అన్ని రకాల జాగ్రత్తలు తీసుకుంటూ ఈ సవాలును త్వరగా అధిగమించటానికి పాటుపడతామనే ప్రతిజ్ఞ తీసుకోవాలని ఈ సంసర్భంగా సూచించారు.
(ఈ ఈద్-ఉల్- ఫితర్ ప్రపంచంమంతటా దయ, జాలి, నమ్మకం లాంటి విశ్వజనీన విలువలు పాదుకొల్పాలని రాష్ట్రపతి అభిలషించారు.
రాష్ట్రపతి హిందీ సందేశం కోసం ఇక్కడ క్లిక్ చేయండి
రాష్ట్రపతి సచివాలయం
11వ జాతీయ ఓటర్ల దినోత్సవ వేడుకలను వర్చువల్ విధానంలో జరుపుకున్న భారత రాష్ట్రపతి
భారత ఎన్నికల కమిషన్ ఈ రోజు  నిర్వహిస్తున్న 11 వ జాతీయ ఓటర్ల దినోత్సవ వేడుకల్లో భారత రాష్ట్రపతి శ్రీ రామ్ నాథ్ కోవింద్ వర్చువల్ విధానంలో పాల్గొని ప్రసంగించారు. ఈ కార్యక్రమంలో రాష్ట్రపతి 2020-21 సంవత్సరానికి జాతీయ అవార్డులను ప్రదానం చేశారు. అలాగే ఎలక్షన్ కమిషన్ ఆఫ్ ఇండియా వెబ్ రేడియో ‘హలో ఓటర్స్’-ఆన్లైన్ డిజిటల్ రేడియో సర్వీస్ను ప్రారంభించారు.
ఈ సందర్భంగా రాష్ట్రపతి మాట్లాడుతూ జాతీయ ఓటర్ల దినోత్సవం సందర్భంగా విలువైన ఓటు హక్కును మనం ఎప్పుడూ గౌరవించాలన్న విషయాన్ని గుర్తు చేశారు. ఓటు హక్కు సాధారణ హక్కు కాదని.. ప్రపంచవ్యాప్తంగా ప్రజలు దీని కోసం చాలా కష్టపడ్డారని తెలిపారు. స్వాతంత్ర్యం వచ్చినప్పటి నుండి మన రాజ్యాంగం మతం, జాతి, కులం ఆధారంగా ఎటువంటి వివక్ష లేకుండా పౌరులందరికీ సమాన ఓటు హక్కును ఇచ్చిందని..అందుకోసం మన రాజ్యాంగ రూపకర్తలకు రుణపడి ఉంటామని చెప్పారు.
భారత రాజ్యాంగం యొక్క ప్రధాన రూపకర్త బాబాసాహెబ్ డాక్టర్ భీమ్రావ్ అంబేద్కర్ ఓటు హక్కును అత్యంత ముఖ్యమైనదిగా భావించారు. అందువల్ల, మొదటిసారి ఓటు హక్కును పొందడం, తమ ఓటు హక్కును అత్యంత చిత్తశుద్ధితో ఉపయోగించడం మరియు ఇతరులను కూడా ప్రేరేపించడం మనందరి బాధ్యత ముఖ్యంగా మన యువతది అని రాష్ట్రపతి తెలిపారు.
గత ఏడాది కోవిడ్ -19 మహమ్మారి సందర్భంలో కూడా బీహార్, జమ్మూ కాశ్మీర్, లడఖ్లలో విజయవంతంగా సురక్షితంగా ఎన్నికలు నిర్వహించినందుకు భారత ఎన్నికల సంఘాన్ని రాష్ట్రపతి ప్రశంసించారు. ఇది మన ప్రజాస్వామ్యం యొక్క అసాధారణమైన విజయమని అన్నారు. అందరి సహకారంతో సజావుగా, సురక్షితంగా ఎన్నికలు నిర్వహించడానికి ఎన్నికల కమిషన్ అనేక వినూత్న చర్యలు తీసుకున్నట్లు రాష్ట్రపతి తెలిపారు.
భారతదేశ ఎన్నికల కమిషన్ ఏర్పడిన జనవరి 25, 1950 తేదీకి గుర్తుగా 2011 నుండి ప్రతి సంవత్సరం జనవరి 25 న దేశవ్యాప్తంగా జాతీయ ఓటర్ల దినోత్సవం జరుపుకుంటున్నాం. ముఖ్యంగా కొత్త ఓటర్ల నమోదును ప్రోత్సహించడం, నమోదును సులభతరం చేయడం మరియు పెంపొందించడం జాతీయ ఓటర్ల దినోత్సవ వేడుకల యొక్క ముఖ్య ఉద్దేశ్యం. దేశ ఓటర్లకు అంకితం చేయబడిన ఈ రోజు ఓటర్లలో అవగాహన పెంచడానికి మరియు ఎన్నికల ప్రక్రియలో పాల్గొనడాన్ని ప్రోత్సహించడానికి ఉపయోగించబడుతుంది.
రాష్ట్రపతి ప్రసంగాన్ని చూడటానికి ఇక్కడ క్లిక్ చేయండి
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 217.26 కోట్ల డోసులు  అందించారు
గత 24 గంటల్లో 14,91,017 డోసులు అందించారు
దేశవ్యాప్త క్రియాశీల కేసుల సంఖ్య 45,281
మొత్తం కేసుల్లో క్రియాశీల కేసులు 0.10%
ప్రస్తుత రికవరీ రేటు 98.71%
గత 24 గంటల్లో 6,424 మంది కోలుకున్నారు. దీంతో, కోలుకున్నవారి మొత్తం సంఖ్య 4,39,84,695 కు పెరిగింది.
గత 24 గంటల్లో 5,383 కొత్త కేసులు నమోదయ్యాయి.
రోజువారీ పాజిటివిటీ రేటు 1.68%
వారపు పాజిటివిటీ రేటు 1.70%
గత 24 గంటల్లో చేసిన 3,20,187 కొవిడ్ పరీక్షలతో కలిపి ఇప్పటివరకు 89.30 కోట్ల పరీక్షలు చేశారు.
రైల్వే మంత్రిత్వ శాఖ
గరీబ్ కల్యాణ్ రోజ్ గార్ అభియాన్ కింద భారతీయ రైల్వే 6 రాష్ట్రాల్లో  5.5 లక్షలకు పైగా పనిదినాలను ఉత్పత్తి చేసింది.
ఈ ప్రాజెక్టులలో సాధించిన పురోగతిని, ఈ పథకం కింద ఈ రాష్ట్రాల వలస కార్మికుల కోసం సృష్టించిన ఉపాధి అవకాశాలను, రైల్వే మంత్రిత్వ శాఖ పర్యవేక్షిస్తోంది
అమలులో ఉన్న ప్రాజెక్టుల కోసం, 2020 ఆగస్టు 14వ తేదీ వరకు 1336.84 కోట్ల రూపాయల మేర కాంట్రాక్టర్లకు చెల్లింపుల కోసం విడుదల చేయడం జరిగింది.
6 రాష్ట్రాలలోని 116 జిల్లాల్లో గరీబ్ కళ్యాణ్ రోజ్ గార్ అభియాన్ అమలులో ఉంది.
ఈ రాష్ట్రాల్లో 2,988 కోట్ల రూపాయల విలువైన 165 రైల్వే మౌలిక సదుపాయాల ప్రాజెక్టులు అమలులో ఉన్నాయి.
గరీబ్ కల్యాణ్ రోజ్ గార్ అభియాన్ కింద భారతీయ రైల్వే 6 రాష్ట్రాల్లో  5.5 లక్షలకు పైగా పనిదినాలను ఉత్పత్తి చేసింది.
ఈ ప్రాజెక్టులలో సాధించిన పురోగతి గురించీ, ఈ పథకం కింద ఈ రాష్ట్రాలకు చెందిన వలస కార్మికులకు కల్పిస్తున్న పని అవకాశాల గురించీ, కేంద్ర రైల్వేలు, వాణిజ్యం, పరిశ్రమల శాఖల మంత్రి శ్రీ పియూష్ గోయల్, నిశితంగా పరిశీలిస్తున్నారు. ఈ రాష్ట్రాల్లో 2,988 కోట్ల రూపాయల విలువైన 165 రైల్వే మౌలిక సదుపాయాల ప్రాజెక్టులు అమలులో ఉన్నాయి. ఈ అభియాన్లో, 2020 ఆగష్టు, 14వ తేదీ వరకు 11,296 మంది కార్మికులు నిమగ్నమై ఉన్నారు. అమలులో ఉన్న ప్రాజెక్టుల కోసం 1,336.84 కోట్లరూపాయల మేర చెల్లింపులను కాంట్రాక్టర్లకు విడుదల చేశారు.
ప్రతి జిల్లాలో మరియు రాష్ట్రాలలో రైల్వే శాఖ నోడల్ అధికారులను నియమించింది, తద్వారా రాష్ట్ర ప్రభుత్వాలతో సన్నిహిత సమన్వయంతో పనిచేస్తోంది. వలసదారులను నిర్ధారించి, ప్రాజెక్టులలో నిమగ్నం చేసి, తదనుగుణంగా చెల్లించడానికి గాను, రైల్వే, వాణిజ్య, పరిశ్రమల శాఖ మంత్రి శ్రీ పియూష్ గోయల్ సంబంధిత జోనల్ స్థాయిలో రైల్వే పరిపాలనా అధికారులను ఆదేశించారు
ఈ పథకం కింద అమలు చేయడం కోసం రైల్వే శాఖ అనేక రైల్వే పనులను గుర్తించింది. వీటిలో,  లెవల్ క్రాసింగ్ల కోసం అప్రోచ్ రోడ్ల నిర్మాణం మరియు నిర్వహణ;  రైలు మార్గం వెంట సిల్టెడ్ జలమార్గాలు, కందకాలు మరియు కాలువల అభివృద్ధి మరియు శుభ్రపరచడం;  రైల్వే స్టేషన్లకు అప్రోచ్ రోడ్ల నిర్మాణం మరియు నిర్వహణ;  ఇప్పటికే ఉన్న రైల్వే కట్టలు / కోతల మరమ్మతులు మరియు వెడల్పు;  రైల్వే భూముల్లోనూ, సరిహద్దుల్లోనూ చెట్ల పెంపకం;  ఇప్పటికే ఉన్న కట్టలు / కోత / వంతెనల రక్షణ పనులకు సంబంధించిన పనులు ఉన్నాయి.
వినాశకరమైన కోవిడ్-19 చేత ప్రభావితమై పెద్ద సంఖ్యలో వలస కార్మికులు తిరిగి వచ్చిన ప్రాంతాలు / గ్రామాలలో జీవనోపాధి అవకాశాలను శక్తివంతం చేయడం కోసం, గౌరవనీయులు ప్రధానమంత్రి శ్రీ నరేంద్ర మోదీ గరీబ్ కల్యాణ్ రోజ్ గార్ అభియాన్ అనే భారీ ఉపాధి-గ్రామీణ ప్రజా పనుల కార్యక్రమాన్ని 2020 జూన్ 20వ తేదీన ప్రారంభించారు. గరీబ్ కళ్యాణ్ రోజ్ గార్ అభియాన్ కింద మన్నికైన గ్రామీణ మౌలిక సదుపాయాల నిర్మాణానికి 50,000 కోట్ల రూపాయలు ఖర్చు చేయనున్నట్లు ప్రధానమంత్రి ప్రకటించారు.
125 రోజుల పాటు కొనసాగే ఈ అభియాన్, మిషన్ మోడ్లో చేపడుతున్నారు. 116 జిల్లాల్లో 25 రకాల పనులు / కార్యకలాపాలను కేంద్రీకరించడం జరిగింది. 6 రాష్ట్రాల్లో  తిరిగి వచ్చిన వలస కార్మికులు అధికంగా ఉన్నారు. ఈ అభియాన్ లో భాగంగా 50,000 కోట్ల రూపాయల మేర ప్రజా పనులు జరుగుతున్నాయి.
ఈ అభియాన్ 12 వేర్వేరు మంత్రిత్వ శాఖలు / విభాగాల మధ్య సమన్వయంతో పనిచేస్తోంది. అవి, గ్రామీణాభివృద్ధి, పంచాయతీ రాజ్; రోడ్డు రవాణా, రహదారులు, గనులు, త్రాగునీటి సరఫరా, మురుగునీటి పారుదల, పర్యావరణం, రైల్వేలు, పెట్రోలియం, సహజ వాయువు, నూతన, పునరుత్పాదక విద్యుత్తు, సరిహద్దు రోడ్లు, టెలికాం, వ్యవసాయం. ఈ మంత్రిత్వ శాఖలు / విభాగాలలో 25 ప్రజా మౌలిక సదుపాయాల పనులను వేగవంతం చేయడానికి, జీవనోపాధి అవకాశాల వృద్ధికి సంబంధించిన పనులు చేపట్టడానికి, ఈ అభియాన్ ద్వారా కృషి జరుగుతోంది.
రాష్ట్రపతి సచివాలయం
మిలాదున్నబిని పురస్కరించుకుని శుభాకాంక్షలు తెలిపిన రాష్ట్రపతి
మహమ్మద్ ప్రవక్త జన్మదినమైన మిలాదున్నబి సందర్భాన్ని పురస్కరించుకుని భారత రాష్ట్రపతి రామ్ నాథ్ కోవింద్ సందేశాన్ని, శుభాకాంక్షలను దేశ ప్రజలకు తెలియజేశారు.
ఈద్-ఇ- మిలాద్ లేక మిలాదున్నబిగా మహమ్మద్ ప్రవక్త జన్మదినాన్ని జరుపుకుంటున్న దేశ ప్రజలకు, ముఖ్యంగా ముస్లిం సోదరీ సోదరులకు శుభాకాంక్షలను తెలియజేస్తున్నాను.
మహమ్మద్ ప్రవక్త ప్రేమ, సౌభ్రాతృత్వ సందేశమిచ్చి, ప్రపంచాన్ని మానవీయ పథంలో నడిపించారు. ఆయన సమానత్వం, సామరస్యం ఆధారంగా నిర్మించాలని భావించారు.
పవిత్ర ఖురాన్ సంకలనం చేసిన మహమ్మద్ ప్రవక్త బోధల ప్రకారం మనందరం సమాజ సంక్షేమం కోసం, దేశంలో శాంతి, సామరస్యం కోసం పని చేద్దాం.
రాష్ట్రపతి సచివాలయం
వీడియో కాన్ఫరెన్స్ ద్వారా 'లెటర్ ఆఫ్ క్రెడెన్స్' సమర్పించిన స్విట్జర్లాండ్, మాల్టా, బోట్స్వానా రాయబారులు
భారత్లో నియమితులైన స్విట్జర్లాండ్, మాల్టా, బోట్స్వానా రాయబారులు/హై కమిషనర్ల 'లెటర్ ఆఫ్ క్రెడెన్స్'ను రాష్ట్రపతి శ్రీ రామ్నాథ్ కోవింద్ ఆమోదించారు. వర్చువల్ పద్ధతిలో ఈ కార్యక్రమం జరిగింది. పరిచయ పత్రాలను అందజేసిన వారు:
1. డా.రాల్ఫ్ హెక్నర్, స్విట్జర్లాండ్ రాయబారి
2. రూబెన్ గౌసీ, మాల్టా హై కమిషనర్
3. గిల్బర్ట్ షిమానే మంగోల్, బోట్స్వానా హై కమిషనర్
భారత్లో నియమితులైన రాయబారులకు రాష్ట్రపతి కోవింద్ శుభాకాంక్షలు తెలిపారు. ఆ మూడు దేశాలు భారత్ మిత్రులని; శాంతి, శ్రేయస్సు దృష్టితో తమ బంధం లోతుగా వేళ్లూనుకుందని అన్నారు. 2021-22 కాలానికి ఐరాస భద్రత మండలిలో భారతదేశ తాత్కాలిక సభ్యత్వానికి మద్దతు తెలిపినందుకు మూడు దేశాల ప్రభుత్వాలకు కృతజ్ఞతలు తెలిపారు.
ప్రజలందరి ఆరోగ్యం, ఆర్థిక శ్రేయస్సు కోసం ప్రపంచ దేశాలు పరస్పరం సహకరించుకోవలసిన అవసరాన్ని కొవిడ్-19 గట్టిగా తెలియజెప్పిందని రాష్ట్రపతి అన్నారు. కొవిడ్ విరుగుడును ప్రపంచం త్వరలోనే కనిపెడుతుందని; బలమైన, స్థితిస్థాపక స్థాయికి పునఃనిర్మాణం జరుగుతుందని ఆశాభావం వ్యక్తం చేశారు.